**Стары Дрокаў** (руск.: Старый Дроков) — вёска ў Расіі, на правым беразе ракі Іпуці. Уваходзіць у склад Ніўнянскага сельскага паселішча Суражскага раёна Бранскай вобласці. Насельніцтва на 2013 год — 54 чалавекі. Знаходзіцца за 3 км ад Новага Дрокава.

Гісторыя
--------

### Паміж Вялікім Княствам Літоўскім і Маскоўскай дзяржавай

Першы пісьмовы ўпамін пра Дрокаў як «кіеўскі горад» змяшчаецца ў «Спісе рускіх гарадоў далёкіх і блізкіх» канца XIV ст. У XII—XV стагоддзях горад уваходзіў у склад Мсціслаўскага княства, разам з якім ён далучыўся да Вялікага Княства Літоўскага. Пасля скасавання Мсціслаўскага княства Дрокаў стаў цэнтрам воласці Віленскага ваяводства, з якой у 1496 годзе, згодна з запісам у скарб вялікага князя, немеснік дрокаў даў 4 копы грошай.

У вайну Маскоўскай дзяржавы з Вялікім Княства Літоўскім 1500—1503 гадоў Дрокаў захапілі маскоўскія войскі. У час перамоў 1542 года разглядалася магчымасць яго вяртання ў ВКЛ у абмен на маскоўскіх палонных.

У пачатку XVII ст. Дрокаў вярнуўся ў склад Вялікага Княства Літоўскага, што пацвердзіла Дэулінскае перамір’е 1618 года. Ёе ўвайшоў у склад Старадубскага павета Смаленскага ваяводства. У сярэдзіне XVII ст. Дрокаў упамінаецца як мястэчка, у якім дзейнічала Прачысценская царква. З пачаткам вайны Маскоўскай дзяржавы з Рэччу Паспалітай у 1654 годзе Дрокаў захапілі маскоўскія войскі.

### Пад уладай Расіі

Згодна з Андрусаўскім перамір’ем 1667 года Дрокаў спярша стаў цэнтрам сотні Старадубскага палка. Неўзабаве Дрокаўскую сотню далучылі да Мглінскай. У XVIII ст. Стары Дрокаў страціў царкву і пачаў лічыцца вёскай. У розныя часы ім валодалі Есімонтаўскія, Іскрыцкія, Чарняўскія і іншыя.

У 1782 годзе Стары Дрокаў увайшоў у склад Суражскага павета Чарнігаўскай губерні (з 1861 года — у складзе Новадрокаўскай воласці).

### Найноўшы час

25 сакавіка 1918 года згодна з Трэцяй Устаўной граматай беларуская частка Чарнігаўскай губерні абвяшчалася часткай Беларускай Народнай Рэспублікі. Савецкая ўлада канчаткова ўсталявана ў ліпені 1918 года. Ад 1 студзеня 1919 года ў складзе Беларускай ССР, з 16 студзеня 1919 года ў РСФСР. У 1921—1929 гадах Стары Дрокаў уваходзіў у склад Клінцоўскага павета, з 1929 года — у Суражскім раёне.

Са жніўня 1941 да верасня 1943 пад нацысцкай акупацыяй.

Насельніцтва
------------

### Дэмаграфія

* **XX стагоддзе**: 1901 год — 430 чал.
* **XXI стагоддзе**: 2013 год — 54 чал.

Славутасці
----------

У Старым Дрокаве захавалася гарадзішча памерамі 50 × 40 метраў, умацаванае 2 валамі і ровам. Магутнасць культурнага пласта 0,6 метраў. У ім сустракаецца кераміка юхнаўскай культуры ранняга жалезнага веку і старажытнай Русі. Да гарадзішча далучаецца селішча плошчай каля 0,5 га з матэрыяламі часоў старажытнай Русі.

### Страчаная спадчына

* Царква Прачыстай Багародзіцы (XVII ст.)

Зноскі
------

1. ↑  ЭнцВКЛ, 2010, с. 203
2. ↑  ЭнцВКЛ, 2010, с. 204

Літаратура
----------

* *Мяцельскі А.* Дрокаў // Вялікае княства Літоўскае: Энцыклапедыя. У 3 т. / Рэдкал.: Т. У. Бялова (гал. рэд.) і інш.; маст. З. Э. Герасімовіч. — Мн.: Беларуская Энцыклапедыя, 2010. — Т. 3: Дадатак. А — Я. — С. 203—204. — 696 с. — ISBN 978-985-11-0487-7 (т. 3), ISBN 985-11-0315-2.

| ⛭Населеныя пункты Суражскага раёна |
| --- |
| Горад | **Сураж** |
| Сёлы | Акцябрскае ·  Аўчынец ·  Высокаселішча ·  Далісічы ·  Дзегцяроўка ·  Дуброўка ·  Душацін ·  Касценічы ·  Косічы ·  Кромава ·  Кулагі ·  Лапазна ·  Лялічы ·  Ніўнае ·  Новы Дрокаў ·  Улазовічы |
| Вёскі | Аляксандраўка ·  Андрэеўка ·  Асінка ·  Бальшая Лоўча ·  Барсукі ·  Белаводка ·  Беляны ·  Васілёўка ·  Жамярдзееўка ·  Жасткова ·  Іржач ·  Калінкі ·  Каменск ·  Княж ·  Кокат ·  Краснае ·  Красная Слабада ·  Красноўка ·  Крутаяр ·  Лагутаўка ·  Малая Лоўча ·  Міноўка ·  Міхайлаўка ·  Наросць ·  Нікалаеўка ·  Новая Кашаўка ·  Новая Кіслаўка ·  Пакроўка ·  Папоўка ·  Прыдач ·  Рослаўка ·  Садовая ·  Селішча ·  Сенча ·  Слішча ·  Старая Кашаўка ·  Старая Кіслаўка ·  Стары Дрокаў ·  Стружанка ·  Фёдараўка ·  Фёдараўка |
| Пасёлкі | Алешкін ·  Аляксандраўскі ·  Аляксандраўскі ·  Аляксееўскі ·  Астрыца ·  Бруеў ·  Васенкаў ·  Вольгаўка ·  Вярхавой ·  Вясёлы ·  Вясёлы ·  Гарадзец ·  Глухаўка ·  Горды ·  Грабаўка ·  Грышанаў ·  Гудаўка ·  Дабравольскі ·  Далотня ·  Дзедаўск ·  Доўгае ·  Завадок ·  Заполле ·  Іванаў ·  Ільінка ·  Кавалеўшчына ·  Калеснікаў ·  Каменны ·  Красная Знаменка ·  Красная Паляна ·  Красны Бор ·  Красны Завод ·  Красны Пахар ·  Ленінскі ·  Лябедзін ·  Лясное ·  Майскі ·  Масткі ·  Машына ·  Мельнікаў ·  Ніз ·  Нікольскі ·  Новаандрэеўскі ·  Новапакроўскі ·  Новая Нікалаеўка ·  Новыя Далісічы ·  Перадавік ·  Первомаеўка ·  Першыкоў ·  Пуцілін ·  Пяскі ·  Пятроўскі ·  Рачное ·  Рудніцкі ·  Свабодны Труд ·  Сенькін Роў ·  Уладзіміраўка ·  Уюкава ·  Уюннае ·  Цёплый ·  Ясная Паляна ·  Яўсееўскі |
| Хутара | Малахаў |

| ⛭Населеныя пункты на Іпуці (ад вытока да вусця) |
| --- |
|  Беларусь | 
* Мілаславічы
* Макеевічы

 |
|  Расія | 
* Ершычы
* Сураж
* Стары Дрокаў
* Ушчэрп’е
* Халеевічы
* Жураўкі
* Кацічы
* Новыя Бабовічы
* Старыя Бабовічы
* Перавоз
* Вышкаў
* Дабрадзееўка

 |
|  Беларусь | 
* Добруш
* Ларышчава
* Галавінцы
* Улукаўе
* Гомель

 |